హీరోను దాటేసిన టీవీఎస్‌ !
- స్కూటర్‌ అమ్మకాల్లో రెండో స్థానానికి
న్యూదిల్లీ: ద్విచక్ర వాహన తయారీదారు హీరో మోటోకార్ప్‌కు టీవీఎస్‌ రూపంలో ఎదురుదెబ్బ తగిలింది. స్కూటర్‌ అమ్మకాల్లో రెండో స్థానంలో ఉన్న ఆ కంపెనీని టీవీఎస్‌ మోటార్‌ సంస్థ అధిగమించి ఆ స్థానాన్ని ఆక్రమించినట్టు సొసైటీ ఆఫ్‌ ఇండియన్‌ ఆటోమొబైల్‌ మేనిఫ్యాక్చరర్స్‌ (సీఐఏఎం) వెల్లడించింది. ఈ ఆర్థిక సంవత్సరంలో గత ఏప్రిల్‌ నుంచి ఫిబ్రవరి మధ్య ఈ అమ్మకాలు నమోదు చేసినట్టు వెల్లడించింది. గతేడాది ఇదే సమయానికి టీవీఎస్‌ 7,07,884 స్కూటర్లను విక్రయించగా.. ఈ ఏడాది 7,43,838 వాహనాలను విక్రయించినట్టు సీఐఏఎం డేటా వెల్లడించింది. అమ్మకాల్లో ఆ సంస్థ 5.07 శాతం వృద్ధిని నమోదు చేసింది. అదే సమయంలో హీరో మోటోకార్ప్‌ 7,19,987 స్కూటర్లను మాత్రమే విక్రయించింది. గతేడాది 7,31,967 వాహనాలను అమ్మకాలు జరిగాయి. అంటే గతంతో పోలిస్తే విక్రయాల శాతం 1.64 శాతం మేర తగ్గిం ది. మరోవైపు ద్విచక్ర వా హన అమ్మకాల్లో హోండా తొలి స్థానంలో నిలిచింది. గతేడాది 25,44,872 వాహనాలను విక్రయించిన హోండా ఈ ఏడాది 29,34,794 స్కూటర్లను విక్రయించింది. అంటే దాదాపు 15.32 శాతం మేర అమ్మకాల్లో వృద్ధి సాధించింది. ఇక మోడళ్ల వారీగా చూసుకుంటే హోండాకు చెందిన యాక్టివా తొలి స్థానంలో నిలవగా, టీవీఎస్‌ జూపిటర్‌, హీరో మాయిస్ట్రో తర్వాతి స్థానాల్లో నిలిచాయి.
మీ స్నేహితులకు రికమెండ్ చెయ్యండి